ועדת הכלכלה, כנסת 20, פרוטוקול מספר 48, 2015-08-11 10:00

איתן כבל: בוקר טוב.

איתן כבל: אני פותח את ישיבת ועדת הכלכלה.

איתן כבל: על סדר-היום: אישור עסקה לפי סעיף 2(6) לחוק מקרקעי ישראל, תש"ך-1960.

איתן כבל: גברתי מנהלת הוועדה, היועצת המשפטית, רשמת, חברים.

איתן כבל: בבקשה, מי מציג?

<ליאור אלה: אני מרשות מקרקעי ישראל.

<ליאור אלה: אני ראש תחום הפקעות ורכישות ברשות.

<ליאור אלה: אנחנו מגיעים לכאן עם בקשה לאישור עסקה לפי אותו סעיף חוק שבעצם מפרט חריגים לחוק יסוד מקרקעי ישראל, שאוסר העברת קרקע.

<ליאור אלה: אותם סעיפים מפרטים מה כן אפשר להעביר.

<ליאור אלה: סעיף 2(6) מחריג ממה שאפשר להעביר, העברה לקק"ל מהמדינה, בשטח שעולה על 16 דונם שמחייב את אישור ועדת הכלכלה ולכן הגענו לכאן.

<ליאור אלה: אני אפרט קצת רקע.

<ליאור אלה: מדובר על כפר טייבה זועביה שבעמק יזרעאל.

<ליאור אלה: בדומה להרבה כפרים בצפון, אלה כפרים שנרשמו במשותף במושה.

<ליאור אלה: בעצם כל התושבים הם בעלים ביחד על השטח.

<ליאור אלה: שטח הכפר הזה הוא כ-6,700 דונם.

<ליאור אלה: מתוכם הקק"ל רכשה עוד לפני קום המדינה שטחים מתושבים.

<ליאור אלה: שטחים נוספים הגיעו לרשות הפיתוח דרך חוק נכסי נפקדים.

<ליאור אלה: הגענו למצב שכמעט מחצית משטחי הכפר, כ-3,300 דונם, היו בבעלות קרן קיימת וקק"ל ביחד.

<ליאור אלה: באיזה שלב, לאחר קום המדינה, היתה הסכמה לייחד את השטחים האלה, שהם בעצם מחצית, לקק"ל ולרשות הפיתוח, שהשתמשו בהם לשטחים חקלאיים לישובים יהודיים מסביב: גזית, מולדת ורמת צבי.

<ליאור אלה: ביקשו לרשום את השטחים האלה אבל פקיד ההסדר לא הצליח לרשום אז הגיעו להסכמה שיעשו הפקעה לפי סעיף 5 ו-7.

<ליאור אלה: זאת הפקעת של פקודת הקרקעות שהיא בסמכות שר האוצר.

<ליאור אלה: ברצוני להדגיש שזאת לא היתה הפקעה כפויה אלא הפקעה בהסכמה.

<ליאור אלה: המטרה שלה היתה להסדיר את הרישום.

<ליאור אלה: בשנת 1972 פורסמה ההפקעה הזאת בילקוט הפרסומים.

<ליאור אלה: בעצם ההפקעה כוללת כ-3,200 דונם.

<ליאור אלה: בשטחים שהופקעו נכללו גם שטחים של קק"ל.

<ליאור אלה: לגבי יתרת השטחים של תושבים פרטיים, הכוונה היתה להמשיך ולבצע הסדר.

<ליאור אלה: בעצם עד היום בשטחים האלה לא הגיעו להסכמות, לרבות הליך גישור אחרון שהתנהל עד לפני שנתיים.

<ליאור אלה: הוא נפסק בגלל שמדובר בהרבה בעלי זכויות וחלק מהם כבר עזבו את הכפר וגרים בנצרת.

<ליאור אלה: הרשות גם ניסתה לסייע בהליך הגישור הזה, הקצתה משאבים ואנשים מטעמה.

<ליאור אלה: אני יודע שעד לאחרונה זה לא צלח.

<ליאור אלה: העסקה עליה אנחנו מדברים לא קשורה לאותו גישור אלא רק להפקעה עצמה ולשטחים שהיו שייכים לקק"ל.

<ליאור אלה: בשנת 1984 כבר אושרה אותה עסקה המנהל והקרן הקיימת לישראל הגיעו להסכמה איזה שטחים יפוצו.

<ליאור אלה: כמו שאומר סעיף החוק, אנחנו צריכים את אישור ועדת הכלכלה כתנאי לאישור העסקה הזאת.

<מרב תורג'מן: יש לי שתי שאלות להבהרה.

<מרב תורג'מן: מדובר פה בהפקעה שבוצעה בשנת 1971, למעלה מ-40 שנים.

<מרב תורג'מן: למה רק עכשיו יש את הסדר הפיצויים?

<ליאור אלה: כמו שאמרתי, הסדר הפיצויים הוסכם בין מנהל מקרקעי ישראל לבין הקק"ל כבר בשנות ה-80.

<ליאור אלה: אנחנו מגיעים היום לבקש את האישור הזה רק מאחר והרישום לא נעשה עד היום.

<ליאור אלה: העברת השטח מהמדינה לקרן קיימת לישראל דורשת את אישור הוועדה.

<ליאור אלה: נכון שעברו הרבה שנים מאז ההפקעה ומאז העסקה שבה הסכמנו עם הקק"ל איזה שטחים מהווים פיצוי.

<ליאור אלה: יש לזה הרבה סיבות.

<ליאור אלה: ראשית, לקרוא לשטח בשם אחרי שמפקיעים אותו צריך לעשות פרצלציה, לחלק אותו לגושים ולחלקות חדשות וזה לוקח זמן מבחינה תכנונית.

<ליאור אלה: דבר נוסף.

<ליאור אלה: המשמעות האופרטיבית והתפעול של השטח לא משתנה.

<ליאור אלה: זה שטח שהמנהל מקצה לחקלאים ולישובים שם.

<ליאור אלה: צריך לזכור שקק"ל היא חלק מהמנהל, חלק מהרשות היום.

<ליאור אלה: בעצם מדובר בהעברת בעלות בלבד בין המדינה לקרן קיימת לישראל לפי הזכות שלה, כי השטחים שלה הופקעו.

<מרב תורג'מן: זאת אומרת שגם אם העסקה לא מאושרת היום בוועדה, קק"ל עדיין ממשיכים להחזיק את השטח ולתפעל אותו.

<ליאור אלה: כן.

<ליאור אלה: זאת זכות של הקק"ל לקבל שטח אחר במקום מה שהופקע להם.

<ליאור אלה: מי שמתפעל אותם זה לא קק"ל כי קק"ל היא גוף מתוך המנהל, מתוך הרשות.

<ליאור אלה: הרשות מנהלת עבורה.

<לאה ורון: קק"ל היא גוף מתוך רשות מקרקעי ישראל?

<לאה ורון: מה אתה אומר?

<הילל פרימן: הרשות מנהלת את קרקעותיה.

דוד ביטן: אבל הולך להיות פיצול בין קק"ל למנהל.

<הילל פרימן: הם אמרו שהם לא מחדשים את ההאמנה.

איתן כבל: המנהל מפסיק לנהל עבורם.

איתן כבל: הקרקעות הן קרקעות קרן קיימת בכל מקרה והמנהל, על פי האמנה, ניהל עבורם את המקרקעין.

דוד ביטן: כן.

דוד ביטן: עכשיו הם ינהלו את זה.

איתן כבל: האם הבקשה הזאת מובאת בהסכמה או שיש מחלוקת?

איתן כבל: האם התושבים בעניין?

<ליאור אלה: כמו שפירטתי, ההסכמה נוצרה כבר בשנות ה-80.

<ליאור אלה: ההסכמה היא בין המדינה לקק"ל לגבי הפיצוי.

<ליאור אלה: התושבים לא בתמונה, מאחר ומדובר בשטח הפקעה וההסכמה היתה בהסכמה.

<ליאור אלה: מחצית מהשטחים כבר היו בבעלות המדינה.

<ליאור אלה: זאת אומרת, הפקיעו שטחים בסדר גודל שהוא פחות או יותר מה שהיה בידי המדינה, שזה מחצית.

איתן כבל: אני לא מבקש את הניתוח ההיסטורי.

איתן כבל: מבחינתנו זה נושא לא מוכר.

איתן כבל: את מביא לאישור איזה משפט ופתאום מסתבר לך שפתחת תיבת פנדורה.

איתן כבל: יושבים פה שני ח"כים ומאשרים משהו שהוא הרבה יותר גדול.

איתן כבל: אתה מבין מה אני אומר?

<ליאור אלה: אני מבין טוב מאוד.

איתן כבל: אני רוצה לוודא.

איתן כבל: לכאורה זה עניין טכני, שאמור לקחת דקה וחצי.

איתן כבל: אתם השליחים שלנו בעניין הזה.

איתן כבל: המעטפת יותר חשובה אפילו מהסעיף, מהפעולה עצמה.

איתן כבל: קרי, זה שאתה בא ומבקש מאיתנו את הבקשה שעושים אותה חדשות לבקרים, אם באישור ועדת הכלכלה, או בתוך המערכות עצמן.

<מרב תורג'מן: אני רק אציין שפעם אחרונה שביקשו אישור ועדה לעניין הזה היה ב-2011.

<מרב תורג'מן: מעל 16 דונם נדרש אישור ועדה.

<מרב תורג'מן: אני לא יודעת מה השכיחות של העסקאות.

איתן כבל: נגיד כך: הם יעשו הכול מבלי להגיע אלינו.

איתן כבל: כל מה שהם מסוגלים לסגור אצלם בבית, הם יסגרו אצלם בבית, גם אם יצטרכו להוריד דונם.

<מרב תורג'מן: זה 900 דונם.

איתן כבל: יש נקודה מסוימת שגם אם אתה רוצה אתה לא יכול.

איתן כבל: זאת עסקה גדולה מידי כדי לא להגיע לכאן.

איתן כבל: תאמיני לי, הייתי שם, אני מכיר את זה.

איתן כבל: הלוואי את כף ידי אני מכיר כמו כל הדברים האלה.

דוד ביטן: נחכה שתהיה יו"ר קק"ל.

איתן כבל: תשרטט לנו בנקודות כדי שנהיה סמוכים ובטוחים.

<ליאור אלה: הנקודה הזאת באמת רגישה.

<ליאור אלה: בגלל זה גם ביקשתי לחקור ולהבין מה היה שם.

<ליאור אלה: ההפקעה עצמה, החלקים שהם מחצית מהשטחים המקוריים של הכפר, שהיו בידי המדינה, הופקעו.

<ליאור אלה: ההליכים המשפטיים שהוגשו, לא מדברים על השטחים האלה אלא על יתרת השטחים היותר פנימיים ועל גרעין הכפר והשטח הבנוי, ששם יש סכסוכים בין בעלי הזכויות.

<ליאור אלה: המעטפת החיצונית, ואפשר לראות זאת בתשריטים, יש לגביה הסכמה ולא תקפו אותה מאז.

<ליאור אלה: מדובר בשטחים שהם כבר רשומים על שם המדינה מאז ההפקעה.

<ליאור אלה: זה חלק מהמשבצות של אותם ישובים והם מעבדים אותם כל השנים האלה.

איתן כבל: לאיזה ישובים הולך כל המקטע הזה?

<ליאור אלה: מולדת, גזית ורמת צבי.

<ליאור אלה: זה כבר מזמן.

איתן כבל: אתם בעצם מסדירים.

<הילל פרימן: עכשיו מתחשבנים עם קק"ל.

איתן כבל: מדובר בטייבה זועביה, אני מבין.

<ליאור אלה: גם השופט, שהיה נציג התושבים בגישור, הוא שופט בדימוס זועבי.

דוד ביטן: זה שהיה בעליון?

<ליאור אלה: כן, הוא היה נציג התושבים בהליך הגישור עד שהוא חלה.

איתן כבל: האם התושבים פוצו?

איתן כבל: האם התהליכים מולם הסתיימו?

איתן כבל: האם יש ויכוח ביניהם?

איתן כבל: האם ההחלטה שלנו תסגור עכשיו כל אפשרות לתביעות כאלה ואחרות?

<ליאור אלה: חשוב להדגיש את העניין הזה.

<ליאור אלה: אנחנו מדברים על שלושה מתחמים בכפר.

<ליאור אלה: האחד, שאנחנו עוסקים בו היום והוא קשור להפקעה זה המעגל החיצוני.

<ליאור אלה: זה השטחים החקלאיים הרחוקים.

<ליאור אלה: יש גם את השטחים החקלאיים שהם המעגל הפנימי ויש את גרעין הכפר שזה השטח הבנוי.

<ליאור אלה: ההפקעה נגעה רק למעגל החיצוני, כשהיתה כוונה גם לקיים הפקעה נוספת של השטחים הפנימיים.

דוד ביטן: אבל באיחוד וחלוקה, השטח היום הוא שטח מופקע.

<ליאור אלה: היום מלבד המעגל החיצוני, אין הסדר.

<ליאור אלה: חשוב להדגיש הזה, שגם השטח הבנוי וגם השטח החקלאי הפנימי לא מוסדר עניין.

<הילל פרימן: זה התחשבנות מול הקק"ל.

<הילל פרימן: אנחנו צריכים לפצות את קק"ל על אלה.

דוד ביטן: תכנית איחוד וחלוקה שבעצם מעבירה את השטחים האלה להפקעה ולרישום, הסתיימה?

<ליאור אלה: השטחים של ההפקעה הסתיימו מזמן כי הם נרשמו.

<ליאור אלה: אבל רוב השטח הפנימי לא הסתיים.

דוד ביטן: כבוד היושב ראש.

דוד ביטן: גם אם יש פיצוי הוא בדרך כלל פיצוי כספי.

דוד ביטן: גם אם יש בעיות עם התושבים זה לא ישנה כי האיחוד והחלוקה הסתיימו.

<ליאור אלה: במעגל הפנימי ניתנו כ-300 דונמים כפיצוי לתושבים אבל הם עדיין בסכסוכים והם לא נרשמו.

<ליאור אלה: חשוב לציין את זה.

דוד ביטן: לא דיברו איתם בחיים.

<ליאור אלה: בשטחים שבידי הקק"ל הגיעו להסכמות בעקבות אותה הפקעה, אבל לגבי השטחים הפנימיים הם לא מצליחים להגיע להסכמות וחבל.

<ליאור אלה: גם שם העלו רעיון באיזה שלב שיעשו הפקעה כדי לחלק ביניהם אבל זה לא הסתדר.

איתן כבל: בעצם אתם באים אלינו זה מעל הראש של התושבים.

איתן כבל: זה בהסכמות ביניכם, במערכת היחסים ביניכם.

<ליאור אלה: זה נוגע לשטחים החיצוניים שלתושבים אין טענות לגביהם.

דוד ביטן: תכנית איחוד וחלוקה הסתיימה.

דוד ביטן: היום השטח הזה הוא שטח מופקע ורק צריך להשלים את הרישום בטאבו.

דוד ביטן: זה לא ישנה כלום.

איתן כבל: יש הערות?

דוד ביטן: חבל שלא הזמנתם את התושבים.

<לאה ורון: למה אתה חושב שלא הזמנו?

<לאה ורון: הזמנו נציגים של הישובים.

<לאה ורון: נרשם חבר מועצה אזורית גלבוע בשם סמיח זיאדאת.

דוד ביטן: חשוב להגיד לפרוטוקול שהם הוזמנו ולא באו.

איתן כבל: חשוב שהעניין עולה.

איתן כבל: תודה חבר הכנסת ביטן שאתה מעלה את זה.

איתן כבל: חשוב שיאמר שנציגי התושבים הוזמנו כדי להציג את הזווית שלהם בעניין.

איתן כבל: לצערי, לא רק שהם לא הגיעו, גם לא נציגים מטעמם.

איתן כבל: אין לנו אלא לקבל את אשר נאמר על-ידי הגורמים המוסמכים.

איתן כבל: אני מאוד מקווה שהם שמים לנו כאן

איתן כבל: את כל הנתונים כפי שהם כי באמת אין לנו אלא להסתמך על הדברים שלכם.

איתן כבל: אין לנו כאן משקל מאזן ממול או מישהו שיכול להציג.

אורי מקלב: היא הנותנת.

איתן כבל: נכון.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין הבקשה אושרה.

איתן כבל: תודה רבה.

איתן כבל: הישיבה נעולה.